VIÐ VÖRUM VIÐ ÓHUGNALEGU MYNDEFNI
- Hvert er neyðartilfellið? - Kungsgatan 74C.
- Hvað gerðist? - Veit ekki. Það er blóð út um allt.
- Er það fullorðin manneskja? - Hann er með sykursýki.
- Er hann með sykursýki? - Já.
- Þú talaðir um blóð. - Það er blóð út um allt.
- Veistu hvaðan honum blæðir? - Nei.
Ef hann andar ekki þurfum við að hefja endurlífgun.
- Já. Hvar er sjúkrabíllinn? - Á leiðinni. Eins hratt og þau geta.
- Er hann með meðvitund? - Sýnir hann einhver viðbrögð?
- Einhver viðbrögð? Hann er kaldur. - Hann er kaldur.
BLÓÐSLÓÐ
Klukkan 06:58 þann 4. september 2020 fær neyðarlínan símtal-
frá íbúð á Kungsgatan 74C í Trollhättan.
Þeir sem hringja eru tveir starfsmenn heimahjúkrunar.
Notandinn býr á heimilisfanginu.
Mikið fötluð kona býr í íbúðinni.
Hún þarfnast aðstoðar allan sólarhringinn, sjö daga vikunnar.
Rétt áður en neyðarlínan fær símtalið-
kemur teymisstjórinn Erika í íbúðina.
Erika er að leysa af samstarfsmenn sína, Erik og Jonathan,-
sem unnu næturvaktina hjá konunni.
Það eru vaktaskipti á morgnana.
Þau fundu samstarfsmann sinn, Erik, liggjandi á gólfinu.
Upphaflega héldu þau-
að hann hefði fengið flog af völdum sykursýki sem getur valdið dái.
Hún stökk að honum og reyndi skyndihjálp.
Ég fór inn og leitaði að Erik. Hann var ekki þar sem hann sat venjulega.
Það var þá sem ég sá allt. Blóðið...
Ég sá ekki Erik í fyrstu. Ég var í áfalli.
Hugur minn einbeitti sér algjörlega að sykursýkinni hans.
Ég lokaði á allt það hræðilega og blóðið. "Hvaðan kom þetta?"
Ég hélt að insúlíndælan hans hefði kannski dottið út.
Það er ómögulegt að útskýra hvað maður hugsar þá stundina.
Venjulega er einn starfsmaður vakandi og einn sofandi.
Það er hræðilegt að sá sem á að vera vakandi liggur á gólfinu.
Afleiðingarnar gætu verið alvarlegar og hættulegar fyrir notandann.
Notandinn gat ekki hjálpað sér sjálf.
Hún notaði öndunarvél sem var tengd með slöngu.
Ef slangan myndi detta úr sambandi ætti viðvörun að fara af stað.
En í þessu tilfelli er enginn sem getur hjálpað henni.
Við berum ábyrgð á notandanum. Hún var í góðu lagi og á lífi-
- svo ég hljóp til Jonathan.
"Hringdu í 112. Það er blóð út um allt."
Svo hljóp ég aftur til Erik.
- Sjúkrabíllinn er alveg að koma. - Það er blóð! Ég er svo hrædd.
Ég sagði neyðarlínunni að keyra hraðar.
Ég sagði að ég réði ekki við þetta. Hann vaknaði ekki.
Ég hélt að hann myndi vakna.
Ég hélt að allt yrði í lagi þegar sjúkrabíllinn kæmi.
Þegar sjúkrabíllinn og lögreglan koma-
er Erik fljótlega úrskurðaður látinn.
Þau uppgötva að hann hefur verið látinn í marga klukkutíma.
Það eru ummerki um glæpsamlegt athæfi.
Erik var virkilega indæll og umhyggjusamur.
Sumir spyrja hvernig maður hefur það en hann spurði alltaf í einlægni.
Hann var yndislegur maður.
Honum var annt um okkur. Við deildum upplýsingum í hóp.
Hann sendi alltaf hjartatjákn, ekki bara þumalinn upp.
Hann lét öllum finnast þau vera velkomin.
Hann sendi manni batakveðjur. Hann var hugulsamur.
Hann hafði nýlega flutt í stærri íbúð.
Hann virkaði hamingjusamur og ástfanginn af maka sínum.
Hann talaði um að fá sér hund.
Ég er eldri en hann, svo ég hugsa um það-
hvernig það hefði verið ef ég hefði dáið 32 ára.
Dauði hans var hræðilega óréttlátur.
Það er bara hræðilegt.
Lögreglan kemur fljótlega ásamt réttartæknimönnum.
Það er mikilvægt að útkljá eins fljótt og mögulegt er-
hvort að glæpur hefur verið framinn eða um slys sé að ræða.
Það leit út eins og glæpur hefði verið framinn.
Það var margt sem gaf það til kynna alveg frá byrjun.
Það var mikið af blóði og blóðslettum.
Það var engin önnur eðlileg útskýring.
Til að skera úr um hvernig ofbeldi Erik hafði verið beittur-
- var kallað á réttarmeinafræðing.
Réttarmeinafræðingurinn kom og skoðaði líkið.
Við reiknuðum út að meiðslin væru skurðir eða stungur.
Líklega var notaður hnífur. Hann hafði dæmigerð meiðsli eftir hníf-
á hálsinum og dæmigerð sjálfsvarnarmeiðsli á höndunum.
Hann var ekki stunginn bara einu sinni.
Hann hafði fleiri sár á hálsinum, handleggnum og höndunum.
Krufningin leiddi ljós að dánarorsökin-
var sundurskorin hálsslagæð og barki.
Sú tilfinning sem við fengum-
- þegar við greindum vettvanginn-
var að ráðist hefði verið á hann aftan frá.
Það var ráðist á hann frá hægri hlið hans.
Einhver stóð á bak við Erik á meðan hann sat á stól.
Við fundum lík Erik rétt fyrir innan hurðina að veröndinni.
Rétt fyrir innan þessa hurð.
Þetta var íbúð á jarðhæð með verönd.
Ein hurðin var ekki alveg lokuð.
Það voru ummerki um blóð-
- á veröndinni.
Allir þrír gluggarnir tilheyra íbúðinni.
Glugginn á móti mér er stofuglugginn.
Það er opið inn í eldhús.
Næsti gluggi er svefnherbergi notandans.
Glugginn lengst í burtu er herbergið-
þar sem starfsmennirnir sváfu á næturvaktinni.
Á tveimur af götusteinunum var skýr-
- blóðslóð eftir fót í sokkum.
Það eru steinsteypuhellur meðfram veggnum.
Þær ná fyrir horn og tengja bygginguna við veröndina.
Maður getur séð að það vantar eina helluna.
Það var fótspor eftir skó á þeirri hellu.
Ein tilgátan var sú að einhver hefði yfirgefið íbúðina-
út um bakdyrnar og skilið eftir þessi ummerki.
Fótsporið var líklega skilið eftir á undan blóðslóðinni.
Manneskjan sem skildi eftir fótsporið kom að íbúðinni.
Eitthvað gerðist í íbúðinni.
Manneskjan fær blóð á sokkana sína á vettvanginum.
Hún fer ekki aftur í skóna sína heldur fer án þeirra.
Lögreglan heldur áfram að rannsaka íbúðina.
Hún leitar að vísbendingum til að reikna út hvað gerðist.
Eftir leit í íbúðinni kemst maður að því að það sem er horfið-
- er sími og veski notandans.
Upphaflega leit þetta út eins og innbrot.
En við höfðum ekki hugmynd um hver gæti hafa verið á bak við það.
Það voru engar hótanir gagnvart Erik.
Við vorum ráðþrota. Af hverju var ráðist á hann?
Þegar neyðarlínan fékk símtalið og þegar lögreglan kom á svæðið-
voru tveir starfsmenn þar. Annar þeirra hafði sofið þar um nóttina.
Það voru manneskjurnar sem voru í íbúðinni.
Sá sem hafði verið sofandi var augljóslega grunaður.
Hann var sá eini eftirlifandi fyrir utan notandann.
Það var einn annar starfsmaður í íbúðinni.
Hann hafði stöðu grunaðs í upphafi. Hann var í íbúð-
þar sem einhver hafði verið myrtur. Hann var líklegur gerandi.
Meiðsli fórnarlambsins gáfu til kynna morð-
og það var mikið af blóði á vettvanginum.
Magnið af blóði var miðja rannsóknarinnar.
Grunaði maðurinn sem var sofandi-
er Jonathan, 55 ára. Hann er handtekinn um leið.
En við yfirheyrslur neitar hann sök.
Rannsóknin leiðir í ljós að hljóð berst vel í gegnum íbúðina.
Samt heldur Jonathan því fram að hann hafi sofið alla nóttina-
og hafi ekki vaknað við nein óvenjuleg hljóð.
Það hefði átt að vera hávært þegar Erik féll í gólfið.
Það gæti virst undarlegt-
að maðurinn sem var sofandi hafi ekki orðið var við neitt.
Strax þann 4. september komast fjölmiðlar-
- að morðinu í Trollhättan.
Lögreglan og ákæruvaldið tjá sig ekki mikið um málið.
Lögreglan sagði okkur-
að hún hefði fundið 55 ára gamlan mann í íbúðinni.
Hann var yfirheyrður og grunaður um morð.
Það var gild ástæða fyrir því að hann var grunaður.
Við vissum ekki mikið. Hann var sá grunaði.
Af hverju er hann bara grunaður vegna gildrar ástæðu?
Vantar sönnunargögn gegn honum?
Eru engin haldbær sönnunargögn? Við vorum frekar efins-
jafnvel þótt við héldum að hann væri líklega sökudólgurinn.
Maðurinn sem hafði sofið sagði lögreglunni undir eins-
- að hann hefði sofið með eyrnatappa.
Hann hafði líka tekið svefntöflu-
til að vera viss um að fá einhvern svefn.
Magnið af blóði er mikilvægt fyrir rannsóknina-
til að reikna út hvort að framburður Jonathan sé trúverðugur.
Rannsóknin á vettvanginum benti til þess-
að manneskjan sem var sofandi og var handtekin í upphafi...
Það var engin slóð að hurðinni þar sem hann var sofandi.
Það var mikið af blóði þar sem fórnarlambið hafði verið myrt.
Við hefðum séð það ef einhver hefði hreyft sig á því svæði.
Það hefðu verið ummerki.
En maðurinn hefði getað farið aðra leið inn í herbergið.
Rannsóknin á vettvanginum sýndi engin merki um-
að manneskjan sem var sofandi væri flækt í glæpinn.
Það voru engin sönnunargögn sem tengdu hann við glæpinn.
Það var ekkert sem benti til þess.
Lögreglan ákveður að skoða bankareikning notandans.
Það var mikil virkni á reikningnum nóttina sem morðið var framið.
Við sáum að peningar höfðu verið færðir á milli reikninga.
Peningar frá sparnaðarreikningi notandans-
höfðu verið millifærðir yfir á tékkareikninginn-
og gátu svo verið teknir út þaðan í hraðbanka.
Notandinn er alveg lamaður svo það er ómögulegt-
að hún hafi framkvæmt millifærslurnar um nóttina.
Millifærslurnar af sparnaðarreikningnum-
- voru framkvæmdar um nótt.
Peningurinn var millifærður um klukkan 02:30-
- með rafrænu skilríkjum notandans.
Peningar voru færðir fram og til baka. Millifærslur upp á 30.000 SEK-
- voru gerðar á tvö mismunandi kort.
Flestir starfsmennirnir hefðu getað notað bankakort notandans-
en þeir hefðu ekki getað millifært peninga á kortið.
Með millifærslurnar á milli reikninga í huga veltum við því fyrir okkur-
hver hafði aðgang að rafrænu skilríkjunum.
Rafrænu skilríkin voru nauðsynleg fyrir millifærslurnar.
Aðeins nokkrir einstaklingar höfðu aðgang að rafrænu skilríkjunum.
Peningar voru ekki aðeins færðir á milli reikninga notandans.
Nóttina sem morðið var framið eru 15.000 SEK teknar út-
af reikningi notandans í hraðbanka í Ljungskile.
Lögreglan biður um myndefni frá öryggismyndavél hraðbankans.
Það sem við sjáum núna er úr einni af öryggismyndavélunum-
- við hraðbanka í Ljungskile.
Það er erfitt að segja til um-
hvort þetta er kona eða maður út frá þessari mynd.
Nefið virðist vera með lítinn...
Það sem stendur upp úr er ljósi toppurinn, en það gæti verið ljósið.
Toppurinn á nefinu er svolítið glansandi.
Þessi manneskja vill ekki sjást.
Lögreglan sýnir mörgum vitnum myndefnið.
Einn starfsmaður heldur að hann þekki manneskjuna-
sem starfsmann sem heitir Jennie Olsson.
Til að komast að því hvort að Jennie hafi haft aðgang að skilríkjunum-
eru tekin viðtöl við fjölskyldu notandans og starfsfólkið.
Lögreglan kemst að því að Jennie fékk nýlega aðgang að skilríkjunum.
Jennie er frænka notandans. Er hún viðriðin morðið?
Ef svo, þá hvers vegna?
Vinir og kunningjar lýstu Jennie-
- sem góðri manneskju.
Og það var hún. Það var ekkert undarlegt við það.
Jennie er...
Hún er mjög sjálfsörugg og hún lítur stórt á sjálfa sig.
Hún heldur að hún sé betri en allir aðrir.
Hún er ekki hljóðlát eða leiðinleg. Fólk tekur eftir henni.
Hún vann við umönnun hjá notandanum-
og hún var í annarri vinnu. Hún virtist vilja þéna peninga.
Við yfirheyrslur koma fram mikilvægar upplýsingar um Jennie.
Hún er spilafíkill.
Hún spilar fjárhættuspil mjög mikið.
Stundum vinnur hún en hún tapar fljótt peningunum aftur.
Þess vegna vantar hana alltaf peninga.
Við erum að tala um milljónaveltu.
Við komumst að því í gegnum rannsókn á fjármálum.
Við gátum séð hversu oft Jennie spilaði fjárhættuspil.
Hún spilaði með reglulegu millibili allan sólarhringinn.
Hún spilaði á tveggja til þriggja tíma fresti.
Það var mjög oft og stundum spilaði hún meira.
Á þessum tíma spilaði hún ótrúlega oft.
Hún talaði opinskátt um spilafíkn sína.
Það hlýtur að vera hræðilegt að vera með spilafíkn.
Hún er örugglega verri en margrar aðrar fíknir.
Hún skuldaði vinum og vandamönnum peninga-
- og einnig sænsku skuldastofnuninni.
Þessar nýju upplýsingar um Jennie-
- vekja grunsemdir hjá lögreglunni.
Ástæðan fyrir því að við fórum að gruna Jennie var-
að hluta til vegna þess að hún hafði aðgang að reikningunum.
Þar að auki hafði einn samstarfsmanna hennar borið kennsl-
á hana sem manneskjuna sem tók út peninga úr hraðbankanum.
Við reyndum að komast að því hvar Jennie væri.
Við rákum símann hennar-
til að sjá nákvæmlega hvar síminn hennar væri.
Í gegnum eftirlit tókst okkur að finna-
íbúð í Uddevalla sem hún hafði flutt í.
Hún hafði flutt þangað 1. september.
Þá var kominn 6. september.
Seinni part dags þann 6. september bönkuðum við á hurðina hennar-
- í Uddevalla.
Í september fékk lögreglan símtal frá íbúð í Trollhättan.
Starfsmaður í heimahjúkrun fannst látinn á heimili notandans.
Samstarfsmaður fórnarlambsins, kona á fimmtugsaldri, var handtekin.
Þann 6. september fer lögreglan inn á heimilið í Uddevalla-
- þar sem Jennie Olsson er staðsett.
Handtaka Jennie var án erfiðleika.
Hún kom með. Hún veitti ekki neina mótspyrnu.
Svo var hún látin vita að hún væri grunuð um morð-
- sem hún neitaði.
Nokkrir hlutir voru gerðir upptækir í íbúðinni.
Meðal annars bíllyklarnir hennar og bíllinn hennar-
og eitthvað af fötum sem fundust á baðherberginu.
Lögreglan rannsakaði bíl Jennie með aðferð sem kallast "Bluestar".
"Bluestar" er aðferð sem við notum til að koma auga á-
mjög lítið magn af blóði sem er ekki sýnilegt með berum augum.
Það bregst við... Það þarf að vera algjört myrkur.
Svo spreyjar maður efninu.
Það skín. Þetta er flúrgeislun.
"Bluestar" rannsóknin á bílnum hennar var mjög áhugaverð.
Við höfðum nú þegar rannsakað bílinn hennar-
en við höfðum ekki fundið neitt blóð.
Svo "Bluestar" rannsóknin var sérstaklega áhugaverð.
Þegar við beittum "Bluestar" inni í bílnum-
- sáum við mörg ummerki um blóð.
Það brást við á mörgum stöðum: í bílstjórasætinu,-
- á gólfinu og að aftan vinstra megin.
Við sendum hluta af mottunni til réttarmeinastofnunar ríkisins.
Samt sem áður gátu þau ekki fundið ummerki um blóð.
Upphaflega fundum við ekki neitt sem tengdi hana við morðið.
Við eyddum mánudeginum í að vinna við það.
Jennie var handtekin á sunnudegi.
Hinum sem var grunaður var sleppt úr haldi á mánudeginum.
Það var þá sem við komumst að því að þau unnu með fórnarlambinu.
Það var frekar óvenjulegt-
að komast að því að þau voru samstarfsmenn.
Þegar Jennie er handtekin hefjast yfirheyrslurnar.
Í byrjun neitaði Jennie að hafa framið glæpinn við yfirheyrslur.
Í staðinn sagði hún okkur hvað hún hafði gert síðustu daga.
Hún sagði okkur-
- að á föstudeginum 4. september-
hafði hún lagt inn peninga frá fótboltafélagi. Hún var gjaldkeri.
Hún heimsótti vin í Hällevadsholm.
Hún verslaði í IKEA.
Á laugardeginum hafði hún horft á fótboltaleik.
Hún var mikill aðdáandi kvennafótbolta.
Lögreglan skoðar frásögn Jennie.
Hún getur staðfest að flest í frásögn hennar er satt.
Það var ekki erfitt að yfirheyra Jennie.
Hún svaraði spurningum og gaf útskýringar.
Hún var yfirveguð og róleg.
Það var undarlegt. Ef ég væri grunuð um glæp sem ég framdi ekki-
myndi ég reyna að sanna sakleysi mitt, ekki svara spurningum rólega.
Þegar lögreglan gerir upptækan og rannsakar farsíma Jennie-
- gerir hún mikilvæga uppgötvun.
Í svona rannsókn ef sími þess grunaða er gerður upptækur.
Skoðum við ef það er eitthvað áhugavert fyrir okkur á símanum.
Hún hafði halað niður upplýsingum úr Wilma-málinu-
um það hvernig lögreglan notar farsíma.
Við lærðum af Wilma-málinu hvernig maður rekur farsíma.
Þann 6. september, daginn sem Jennie er handtekin-
yfirheyrir lögreglan kærustu Jennie.
Þar koma fram nýjar, áhugaverðar upplýsingar.
Þann 6. september sagði kærastan okkur-
- að Jennie hafði heimsótt hana.
5. september, hafði Jennie farið á endurvinnslustöð-
og hent hlutum sem hún átti og sem kærastan átti.
Hún sagði okkur þetta því hún hafði fengið lánað kort-
til að komast inn í endurvinnslustöðina.
Eftir þessar nýju upplýsingar hefur lögreglan samband við stöðina-
og biður um myndefni úr myndavélinni við ruslagáminn.
Þetta er á laugardeginum 5. september.
Við getum séð að klukkan er í kringum eitt.
Lítill rauður bíll keyrir inn. Við vitum að bíll Jennie er rauður.
Við sjáum hana stíga út úr bílnum.
Hér sér maður að hún er með poka í hægri hendinni.
Hún hendir pokanum og einum kassa.
Hún kastar pokanum lengra og bara sleppir kassanum.
Við getum séð í hvaða gámi hlutirnir enduðu.
Svo sögðum við þeim hvaða gámi við höfðum áhuga á.
Lögreglan fær aðgang að gáminum.
Hún byrjar ítarlega leit í honum.
Það er mikið af rusli í gámi.
Það var leitað í innihaldi gámsins með berum höndum.
Gámurinn var tæmdur og við byrjuðum að róta í honum.
Myndefnið var í góðum gæðum. Við gátum séð-
að það var kennimerki á pappírspokanum.
Pappírspokinn fannst frekar fljótlega.
Við fundum áhugaverða hluti í pokanum-
- eins og skó, sokka og hanska.
Það sem gerði þessa hluti áhugaverða-
- var að það var blóð á þeim.
Við yfirheyrslu eru nýju upplýsingarnar bornar undir Jennie.
Jennie sagði okkur að hún var þarna og henti þessum hlutum.
Í fyrstu sögðum við henni ekki hvað við höfðum fundið.
Við minntumst á skó og sokka og létum hana segja okkur frá þeim.
Hún sagði að þeir hefðu verið uppslitnir og skítugir.
Við biðum eftir að fá að vita meira um blóðið á hlutunum.
Það var mikilvægt að lögreglan kom svo snemma á endurvinnslustöðina.
Bara degi seinna og hlutunum hefði verið fargað.
Þá hefðu sönnunargögnin verið horfin.
Blóðið sem var á sokkunum og skónum-
- var blóð Erik.
Þann 21. september, 15 dögum eftir að Jennie var handtekin-
- yfirheyrir Anette Jennie.
Ég byrja alltaf á því að spyrja: "Viltu segja mér eitthvað?"
"Já", sagði Jennie. "Ég vil segja þér svolítið".
Svo tók hún fram blað og sýndi mér.
Hún hafði teiknað tvær manneskjur, tvö höfuð. Henni fannst-
að við ættum að vita af þeim því þær höfðu komið henni í vandræði.
Þær voru ábyrgar fyrir morðinu á Erik.
Það var ekki hún. Það voru þessar manneskjur.
Hún segir að manneskjurnar tvær hafi komið á svalirnar hennar.
Hún býr á jarðhæð en það er svolítið erfitt að komast þangað.
Það er brött brún. Maður getur ekki séð hana frá veginum.
Ég var á leiðinni út að reykja.
Þegar ég kom út voru tveir menn fyrir neðan svalirnar mínar.
Ég bjó á jarðhæð.
Þeir hótuðu mér með byssum og sögðu að þeir vildu fá peningana-
sem ég átti að borga til baka 2. september.
Þeir sögðu: "Þú skuldar einhverjum öðrum peninga-
en við ætlum að sjá til þess að þú borgir til baka það sem þú skuldar".
Þeir létu mig hafa skó að fara í og við vorum að fara eitthvert.
Hún segir að þeir hafi þvingað hana inn í bílinn sinn.
Svo keyrðu þau í átt að Trollhättan.
Hún sagði okkur hvar þau lögðu bílnum-
- sem var nálægt heimili notandans.
Þeir eltu mig að íbúð Helen.
Ég bankaði á stofugluggann.
Ég vissi ekki hver var að vinna en Erik dró gluggatjöldin frá.
Jennie segir að hún hafi logið og sagt Erik að bíllinn hennar bilaði.
Þess vegna þurfti hún að fá lánaðan síma.
Erik hleypti henni inn í bygginguna.
Ég sat og talaði við Erik. Svo fékk ég símann-
og millifærði peninga á það sem ég hélt að væri tékkareikningurinn.
Ég hafði verið þar í um það bil klukkutíma.
Jennie segir að manneskjan sem hún kallar Shian-
hafi skyndilega ruðst inn í gegnum bakdyrnar.
Hún sagði að hann hafi komið inn.
Hann gengur að Erik sem situr með bakið að borðinu.
Hann miðar byssu á höfuð Erik.
Jennie segir að hún hafi líka verið þarna á bak við.
Hún sagði að Erik reyndi að taka símann sinn til baka.
Svo, af einhverri ástæðu, skiptir Shian byssunni út fyrir hníf-
- og stingur Erik.
Jennie segir að hún hafi verið uppgefin og fallið í gólfið-
- í horninu við ísskápinn.
Shian gengur yfir til Jennie.
Hann tekur hana upp af gólfinu og öskrar að þau séu að fara.
Shian sagði: "Við þurfum að fara. Náðu í veskið".
Hann var við dyrnar að veröndinni.
Ég hoppaði yfir stólinn, eða ég veit ekki hvaða leið ég fór.
Einhvern veginn komst ég að hjólastólnum í stofunni.
Ég tók veskið og hljóp í burtu.
Jennie tekur veski notandans og yfirgefur íbúðina á sokkunum.
Shian þvingar hana til að fara til baka og sækja síma notandans.
Svo fara þau saman í bílnum.
Þau keyra til Ljungskile, leggja bílnum og Jennie fer í hraðbankann.
Þegar hún fer út úr bílnum til að taka út peninga-
er henni gefin hettupeysa og húfa sem hún á að fara í.
Ég fór og reyndi að taka út peninga. Ég prófaði fyrst eitt kort.
Ég vissi ekki leyninúmerið svo ég gat ekki tekið neitt út.
Mér tókst að taka út 15.000 SEK á hinu kortinu.
Ég fór aftur í bílinn. Þeir tóku fötin,-
peningana, veskið, símann... Allt.
Þeir keyrðu mig heim.
Þeir slepptu mér 500 m frá heimili mínu og ég gekk heim þaðan.
Þeir sögðu mér að ég hefði viku til að redda restinni af peningunum.
35.000 SEK.
Þegar hún kemur heim fer hún úr fötunum.
Hún tekur eftir því að það er blóð á sokkunum hennar og skónum.
Hún fer úr þeim, fer í sturtu og fer að sofa.
Jennie hefur sett fram nýjar upplýsingar.
Lögreglan skoðar grannt upplýsingarnar í frásögn hennar.
Þegar þú skoðar af hlutlægni vettvanginn,-
- sönnunargögnin og slóðina-
var það ekki möguleiki að það hafi einhver annar verið þarna.
Sú manneskja hefði líka skilið eftir sig blóðslóð.
Gólfið var meira eða minna þakið blóði.
Ég setti fram samanburð við réttarhöldin.
Ímyndaðu þér að þú dreifir flórsykri um gólfið.
Prófaðu svo að ganga um gólfið án þess að skilja eftir nokkra slóð.
Þetta er eins. Það er, að okkar mati, ómögulegt.
Mikilvægustu sönnunargögnin eru skortur á öðrum ummerkjun.
Það er óumdeilanlegt.
Það fundust bara ummerki eftir eina manneskju og engan annan.
Ég myndi segja að við höfum rannsakað alla möguleika.
Frásögn Jennie af atburðinum er ekki sönn.
Réttartækniteymið kemst að því-
að Jennie var í íbúðinni, eins og hún hafði sagt.
En enginn annar var þar, þvert á það sem hún heldur fram.
Enginn annar drap hann. Hún gerði það.
Það er hægt að draga þá ályktun af blóðmynstrinu.
Það er hægt að álykta að Erik sat á stólnum þegar ráðist var á hann.
Blóðsletturnar sýna það.
Það er mikill þrýstingur í hálsslagæðinni.
Blóð hefur fossast nálægt stólnum.
Það er mikið af blóði á gólfinu og það hefur skvest.
Það er ekki satt að Jennie hafi setið á einum stað-
- því það eru margir dropar þarna.
Jennie hefur, af einhverri ástæðu,-
- verið stressuð og bara gert það.
Hún stakk Erik-
á svo ofbeldisfullan hátt að hann átti aldrei möguleika.
Ákæruvaldið telur sönnunargögnin vera nóg til að ákæra hana.
Í dag hófust réttarhöldin í svokölluðu "umönnunarmorði".
Kona á fimmtugsaldri er grunuð um að myrða samstarfsmann sinn-
til að komast yfir peninga notandans.
Mikilvægast fyrir rannsóknina var myndefni úr öryggismyndavél-
- frá endurvinnslustöð.
Þetta er myndefnið sem ákæruvaldið kallar afgerandi.
Það er tekið stuttu eftir að starfsmaðurinn fannst látinn.
Það erfiða við málið var ekki það að sannfæra dómstólana-
- um að sakborningurinn væri sekur.
Það erfiða var að spá fyrir um afleiðingarnar.
Héraðsdómur fann sakborninginn sekan-
af öllum ákæruliðum í málinu á Kungsgatan 74.
Ákæruliðirnir voru morð, alvarlegur þjófnaður-
og að stofna annarri manneskju í hættu.
Dómurinn hljóðaði upp á 18 ára fangelsi.
18 ár er lengsti tímabundni dómurinn.
Næsta þrep er lífstíðarfangelsi.
Að mínu mati væri lífstíðarfangelsi sanngjarnt fyrir þennan verknað.
Ákæruvaldið áfrýjar málinu til áfrýjunardómstólsins.
Í fyrsta lagi var þetta einbeittur ásetningur.
Hún réðist á samstarfsmann sinn.
Hann var stunginn átta sinnum í hálsinn og svæðið þar um kring.
Hann þjáðist. Það tók hann nokkrar mínútur að deyja.
Það eru refsihækkunarástæður að árásin gerðist á heimili notandans.
Lífi notandans var stofnað í hættu með árásinni.
Það var kæruleysi að framkvæma árásina á heimili notandans.
Áfrýjunardómstóllinn dæmir hana í lífstíðarfangelsi.
Tilefni Jennie var peningar. Þetta snerist bara um peninga.
Að myrða einhvern fyrir 15.000 eða 30.000 SEK-
- er hryllilegt.
Hvað hafði gerst? Hver var kveikjan-
sem fékk einhvern til að myrða samstarfsmann sinn í vinnunni?
Hvað í fjandanum getur verið kveikjan að því?
Við vitum það ekki enn. Kannski fáum við aldrei að vita það.
Ég fatta ekki ennþá að Erik er dáinn.
Ég skil ekki fólk eins og Jennie.
Það er erfitt að skilja að ég hef verið í kringum svona manneskju.
Það gerir mann reiðan og pirraðan að...
Að manneskja geti verið svo tilfinningalaus.
Þetta er bara svo ótrúlega ósanngjarnt.
Þetta er svo hræðilegt, auðvitað.
Við söknum hans mikið.
Þýðandi: Stefanía Harðardóttir Iyuno-SDI Group